Skelet by Waterkloof LMB in PTA gevindLede van die Waterkloof Lugmagbasis het Donderdag ŉ grusame vonds gemaak. Ao. Annabelle Middleton, woordvoerder van die Brooklyn polisiestasie in Pretoria, het aan Maroela Media gesê die beamptes het die gebied naby die noodlandingstrook patrolleer toe hulle op menslike oorskot afgekom het. ŉ Ondersoek sal van stapel gestuur word om te bepaal hoe lank die skelet al daar lê, aan wie dit behoort en wat die oorsaak van die dood was. Die beendere is aan die Slagofferuitkenningseenheid oorhandig om ŉ gesigrekonstruksie op die skelet uit te voer. ŉ Geregtelike nadoodse ondersoek sal deur die polisiestasie in Lyttelton behartig word.